Keluarga Baha Don

Keluarga Baha Don ialah sebuah siri drama televisyen web Malaysia 2019 arahan Syed Fariz Syed Khairuddin dengan skrip oleh Fairul Nizam Ablah. Dibintangi oleh Remy Ishak, Khir Rahman, Susan Lankester, Sharifah Aleysha, Jihan Muse, Mark Adam, Namron dan Othman Hafsham dengan penampilan khas oleh selebriti ternama Malaysia, ia berkisarkan tentang sebuah keluarga unik dan pelik yang mempunyai bisnes kulinari dan jenayah terancang. Siri ini disiarkan di platform penstriman Viu bermula 11 Julai 2019 dan berakhir pada 26 Ogos 2021. Ia telah diiktiraf sebagai siri drama keluarga mafia pertama di Malaysia.

Sinopsis

Musim 1 (2019)
Mengisahkan tentang Jo Don (Remy Ishak), seorang cef yang bercita-cita untuk mengejar kemahiran memasaknya di Eropah. Jo Don mengalami dilema setelah kematian bapanya, Baha Don (Othman Hafsham) yang telah meninggalkan wasiat yang meminta Jo untuk mewarisi perniagaan keluarga. Tanpa disedarinya, bapanya menggunakan perniagaan makanannya sebagai perantara untuk urusan haram dalam industri makanan. 

Drama ini turut diselitkan dengan kisah percintaan di antara Jo dan Kesuma (Jihan Muse), namun ibunya, Mama Don (Susan) mahukan dia berkahwin dengan anak kenalannya, Suzi Faye (Melissa Campbell). Adakah Jo mengambil alih perniagaan bapanya atau teruskan impiannya untuk bergelar chef seperti yang dicita-citakannya selama ini?.

Musim 2 (2020)
Musim kedua siri ini bakal mengikuti kisah mereka yang tergantung dalam episod akhir musim pertama, dimana Jo menyedari bahawa bapanya, Baha Don, mungkin masih hidup. Jo Don dan Mat Don berjaya melepaskan diri dari penculik mereka, tetapi pada masa itu juga, munculnya seorang pesaing misteri yang mula menggiatkan rancangannya untuk menjatuhkan keluaraga Baha Don. Mampukah Jo melepaskan diri lantas mengubah sikapnya yang begitu jujur dan tulus demi mejadi seorang samseng yang mampu menghapuskan ancaman baharu ini?.

Musim 3 (2021)
Dalam musim ketiga, Jo Don terpaksa menghadapi cabaran terbesarnya apabila musuhnya Bobby Bachan cuba musnahkan keluarga Baha Don. Orang yang dicintai meninggal dunia dan ‘Migellin Stars’ ditarik balik, sementara tekanan dari dalam keluarga juga menaik. Adakah Mat Don akhirnya berpeluang untuk mengambil alih kuasa? Adakah Ucu Don akan mengambil perniagaan teh haramnya selangkah lebih jauh? Dan adakah Kesuma mencintai Mat sebenarnya atau adakah dia mempunyai agenda yang lain?.

Pelakon

Pelakon utama
 Remy Ishak sebagai Jo Don 
 Susan Lankester sebagai Mama Don 
 Khir Rahman sebagai Mat Don 
 Sharifah Aleysha sebagai Ucu Don 
 Indi Nadarajah sebagai Secretary Hui 
 Melissa Campbell sebagai Suzi Faye 
 Jihan Muse sebagai Kesuma 
 Othman Hafsham sebagai Baha Don 
 Sabri Yunus sebagai Abe Wan Katok 
 Nam Ron sebagai Awang Kebas 
 Ayu Azhari sebagai Bundo Sari 
 Alvin Wong sebagai Little Kok 
 Douglas Wong sebagai Harry Kok 
 Junji Delfino sebagai Madame Mendoza 
 Razak Ahmad sebagai Talal Al-Halal 
 Mark Adam sebagai Angelito Pepito Jericho 
 Mustaqim Mohamed sebagai pembantu Abe Wan Katok 
 Aziz M. Osman sebagai Pesuruhjaya 
 Tony Eusoff sebagai Bah Botani 
 Kenji Sawahi sebagai Cao Cao 
 Fikry Ibrahim sebagai Bobby Bs Bachan

Pelakon undangan
 Bulan Terry sebagai orang gaji 
 Kim Fukazawa sebagai penari Head Belly 
 Laila Nasir sebagai Puan Laila 
 Lee Yevonne sebagai teman wanita Mat Don I 
 Lim Mei Fen sebagai teman wanita Mat Don II 
 Anna Jobling sebagai teman wanita Mat Don III 
 Ainul Aishah sebagai Puteh 
 Jay Iswazir sebagai Don 
 Syed Ali Murtadha sebagai Baha Don muda 
 Charles Roberts sebagai Jargoi 
 Clarence Kuna sebagai Pembantu Jargoi 
 Alfred Loh sebagai Mr. Manny Paddy 
 Sherie Merlis sebagai Beh Botani 
 Azman Hassan sebagai Ketua La Polizia 
 Marsha Milan sebagai Pembantu Ketua La Polizia 
 Zain Hamid sebagai Cangkuk 
 Chelsia Ng sebagai pakar psikiatri 
 Anas Ridzuan sebagai Lil' Bunz 
 Patrick Teoh sebagai Profesor Jack D. 
 Soo Wincci sebagai Mama San 
 Azad Jasmin sebagai tukang cuci 
 Amy Mastura sebagai Dewi Buah-Buahan 
 Tiara Jacquelina sebagai Ivana Balkanich 
 Ungku Hariz sebagai pemberi maklumat 
 Angeline Tan sebagai Nyonya Wang 
 Elizabeth Tan sebagai Krazie 
 Alicia Amin sebagai Norazah 
 Fatimah Abu Bakar sebagai Che Puan Mona 
 Jo Kukathas sebagai Madam Nair 
 Jalaluddin Hassan sebagai Pengacara 
 Vicha Saywho sebagai pemilik Hotel Ibliss

Penerbitan
Keluarga Baha Don diarahkan oleh Syed Fariz Syed Khairuddin yang sebelum ini pernah mengarahkan filem Busker (2018). 

Ini merupakan drama online pertama yang dibintangi oleh Remy Ishak. Untuk menjayakan watak Jo Don, Remy belajar bertutur bahasa Perancis. Pengarahnya, Syed Fariz juga membawa masuk seorang rakan warga Perancis di set untuk mengajar Remy cara bertutur bahasa Perancis, belajar selama dua hingga tiga jam untuk memantapkan dialognya.

Episod

Keluaran
Keluarga Baha Don memulakan siaran di Viu bermula 11 Julai 2019 dengan 2 episod disiarkan berturut-turut. Musim kedua siri ini memulakan tayangan perdana pada 3 Disember 2020, kemudian diikuti oleh musim ketiga yang disiarkan pada 29 Julai 2021.

Anugerah

Rujukan

Pautan luar
 
 Keluarga Baha Don di Viu

Drama Melayu 2019
Drama Melayu 2020
Drama Melayu 2021
Rancangan asal Viu